《夏日同盟游玉湖分韵得柳字》
宋代·周密

泽国秋早凉，溪山喜招诱。扁舟以遨游，嘉与同志友。

菡萏池百弓，花竹园五亩。左映碧浪湖，右带浮玉阜。

当年经锄翁，依水开户牖。游鳞习吾伊，飞鸟谢挥手。

牙签卷三万，散漫今何有。斑斑屋壁间，仅见诗数首。

万事正如此，何以图不朽。得丧类蕉鹿，功名等刍狗。

古今聊复尔，纷华亦非久。人生匪金石，安得百年寿。

矧余蒲柳姿，发白惭老丑。蹒跚笑鳖跛，缓慢羞牛后。

因循负壮图，漫浪若聱叟。鸥盟倏焉聚，一笑夫岂偶。

溪翁馈鱼蟹，野老分莲藕。高咏甫里篇，满饮乌程酒。

清狂君勿嗤，嵇阮未易不。蘋风送回桡，残虹挂高柳。

作者简介：周密 （1232-1298），字公谨，号草窗，又号四水潜夫、弁阳老人、华不注山人，南宋词人、文学家。祖籍济南，流寓吴兴（今浙江湖州）。宋德右间为义乌县（今年内属浙江）令。入元隐居不仕。自号四水潜夫。他的诗文都有成就，又能诗画音律，尤好藏弃校书，一生著述较丰。著有《齐东野语》、《武林旧事》、《癸辛杂识》、《志雅堂要杂钞》等杂著数十种。其词远祖清真，近法姜夔，风格清雅秀润，与吴文英并称“二窗”，词集名《频洲渔笛谱》、《草窗词》。